Ensimmäinen ja toinen Samuelin kirja
Tässä jälleen yksi osa Raamattu on ihmeellinen! -ohjelmaa.
Taustalla soi musiikkia. Tunnistatteko, mikä soitin tämä on?
Varmasti tunnistitte. Se on kantele, Suomen kansallissoitin.
Pidän kanteleesta kovasti. Minulla on kotona 10-kielinen kantele.
Olen yrittänyt opetella soittamaan sitä, mutta olen kovin kiireinen.
Pikku hiljaa opin kyllä varmasti.
Se on mielenkiintoinen soitin, koska siinä on vain viisi säveltä, -
ei seitsemää niin kuin soittimissa yleensä.
Siksi se kuulostaa erilaiselta kuin useimmat soittimet, -
joita olemme tottuneet kuuntelemaan. Miksi soitan teille kantelemusiikkia?
Raamatussakin on kantele. Sitä kutsutaan suomeksi yleensä -
kymmenkieliseksi soittimeksi tai harpuksi.
Olemme aiemmin puhuneet Raamatun soittimista, -
ja nyt siirrymme Samuelin kirjoihin, joissa puhutaan mm. Daavidista.
Daavid oli todella taitava kinnorin eli lyyran soittaja.
Hän oli niin hyvä soittaja, että Saul halusi hänet hoviinsa -
viralliseksi soittajaksi. Daavid soitti tämännäköistä soitinta.
Tässä ovat kielet, ja tässä on reikä. Soitin on laatikon mallinen.
Siinä on kaikukoppa, ja ääni tulee ulos reiästä. Tämä on lyyra.
Daavid oli taitava tämän soittimen soittaja.
Kuuntelutin teillä kantelemusiikkia, koska kannelkin esiintyy Raamatussa.
Se oli suunnilleen tämän muotoinen, muoto tosin saattoi vaihdella.
Sitä kutsuttiin kymmenkieliseksi soittimeksi. Kielet olivat näin.
Siinä oli nimensä mukaisesti kymmenen kieltä.
Italiaksi sen nimi on cetra tai decacordo, kymmenkielinen.
Jokaisella kulttuurilla oli oma vastaava soittimensa.
Raamatun kulttuurissa oli tällainen laatikko, jossa on 10 kieltä.
Minunkin kanteleeni on puulaatikko, jossa on keskellä äänireikä.
Siinä on kymmenen eripituista kieltä, jotka tuottavat erikorkuisen äänen.
Eivätkö Raamatun soittimet olekin mielenkiintoisia?
Olemme jo puhuneet ugav-huilusta -
sekä shofarista, joka tehtiin oinaansarvesta.
Puhuimme myös hopeatorvesta, jonka avulla kansa kutsuttiin koolle.
Puhuimme kinnorista, jota Daavid soitti.
Äsken piirtämäni 10-kielisen soittimen hepreankielinen nimi on asor.
Sitten oli vielä nevel, harpunkaltainen soitin.
Nevel muistutti harppua. Siinä oli tällainen laatikko.
Ääni tuli ulos tästä reiästä, ja kielet oli kiinnitetty näin.
Tällainen oli nevel, harppu.
Sitten olivat vielä lyömäsoittimet, kuten tof, tamburiini.
Soittimen nimi oli tof.
Muita lyömäsoittimia olivat tsellitslim ja metsliltaim.
Ne muodostivat yhden soittimen, kun niitä lyötiin toisiaan vasten.
Sitten on tärkeä soitin, menaaneim eli sistrum.
Ne ovat kuin metallilautasia, joita lyödään toisiaan vasten.
Tällaisia olivat Raamatun soittimet. Tamburiini tehtiin aasin nahasta, -
ja sen ympärillä oli kehikko. Tof, to
Sitten on soitin, joka on käännetty symbaaleiksi.
Hepreaksi ne ovat tseltslim.
Lisäksi ovat kaikki ne muut, joista äsken puhuin.
Tärkein ja upein niistä on tietysti shofar, oinaansarvi.
Sitä soitettiin tärkeissä ja juhlallisissa tilanteissa, -
joihin liittyi Jumalan läsnäolo.
Sitten 1. ja 2. Samuelin kirja. Jeesuksen aikaan ne olivat yksi kirja.
Niiden kirjoittajaa ei tiedetä.
Yksi niiden tärkeimmistä käsitteistä on se, -
että tottelemattomuus johtaa kapinaan ja lopulta hylkäämiseen.
Näin kävi Saulille.
Sen sijaan kuuliaisuus johtaa nöyryyteen ja lopulta kunniaan.
Tämän näemme Daavidin elämästä.
Saulille oli sanottu, miten tuli toimia, mutta hän teki oman päänsä mukaan.
Hän ei tehnyt sitä, mitä Jumala oli Samuelin kautta käskenyt tehdä.
Se oli kapinaa, ja Jumala torjui hänet. Hänen tilalleen nousi Daavid, -
joka oli kuuliainen ja alistui Jumalan tahtoon.
Siksi hän saavutti mainetta ja kunniaa. Tämä on Samuelin kirjojen teema.
Tottelemattomuus johtaa torjuntaan, kuuliaisuus kunniaan.
Samuelin kirjat on kirjoitettu niihin aikoihin, kun Israelin valtio -
oli jakautunut kahtia.
Se on suunnilleen niiden kirjoitusajankohta.
Nimi Samuel merkitsee Jumalan nimeä tai Jumalan kuuntelemista.
Hepreaksi nimi on Shemuel.
Tärkeintä kirjassa on Daavidin esimerkki. Daavid odotti Jumalaa.
Daavid joutui moniin koettelemuksiin, mutta hän pysyi uskollisena.
Analysoimme tätä asiaa kohta perusteellisemmin.
Jakeessa 1. Sam. 16:7 on muistamisen arvoinen asia.
"Ihminen näkee ulkomuodon, mutta Herra näkee sydämen."
Muoto vastaan ydin.
Ihminen huolehtii paljon ulkomuodostaan, siitä, miltä näyttää.
Herra taas katsoo sydämeen.
Tärkeintä on sisimpämme, ei se, miltä näytämme ulospäin.
1. Sam. 16:7 "Ihminen näkee ulkomuodon, -
mutta Herra näkee sydämen." Tämä on todella tärkeä asia.
Muita Samuelin kirjan tärkeitä asioita.
1. Sam. 15:22 "Kuuliaisuus on parempi kuin uhri".
Usein unohdamme tämän ja yritämme tavallaan auttaa Jumalaa.
Raamattu sanoo esimerkiksi, ettei tule avioitua ei-uskovan kanssa, -
mutta jotkut tekevät niin silti ajatellen käännyttävänsä puolisonsa.
On älytöntä tehdä syntiä saadakseen aikaan jotakin hyvää.
On toteltava Jumalaa.
En voi avioitua ei-uskovan kanssa. Täytyy odottaa, että hän tulee uskoon.
Sitten voin avioitua hänen kanssaan. En voi sivuuttaa Jumalan tahtoa.
Saul teki juuri näin, ja hänet syrjäytettiin kuninkaan virasta.
Kuninkaaksi tuli Daavid, joka totteli Jumalaa kaikessa.
Synnin tekeminen jonkin hyvän asian saavuttamiseksi -
on Raamatun opetuksen vastaista.
Muistetaan siis, että kuuliaisuus on tärkeämpi asia kuin uhri.
Jakeesta 1. Sam. 15:9 opimme toisen tärkeän asian.
Kun israelilaiset valloittivat uuden maa-alueen, -
he vihkivät tuhon omaksi eli polttivat kaiken arvottoman.
Kaiken muun he pitivät.
Jumala ei hyväksy tällaista käytöstä. Jos Hän käskee tuhota kaiken, -
niin pitää tehdä. Emme voi pitää itsellämme parhaita asioita.
Jumalaa on toteltava ehdoitta.
Emme saa ajatella tietävämme asioita paremmin kuin Jumala.
Usein mekin annamme Jumalalle vain sen, mikä meiltä jää yli.
Emme anna Hänelle asioita, joita tarvitsemme itsekin.
Annamme vain pinnallisia asioita, joita ilmankin pärjäämme hyvin.
Muistattehan Jeesuksen juhlalliset sanat tästä asiasta -
Hänen katsoessaan leskeä, joka pani uhriarkkuun pari kolikkoa.
Jeesus sanoi, että tuo nainen antoi enemmän kuin kukaan muu, -
koska hän näytti uskonsa antamalla kaiken, mitä tarvitsi elääkseen.
Hän uskoi, että Jumala pitäisi hänestä huolen, ja antoi kaikkensa.
Jeesus ylisti tuota naista.
Me sen sijaan annamme Herralle usein vain sen, mitä jää yli, -
sen, mitä emme tarvitse. Tällaista käytöstä tulee välttää.
Jakeessa 1. Sam. 14:6 on jälleen positiivinen opetus, -
joka meidän tulee muistaa. "Ei mikään estä Herraa -
antamasta voittoa harvojen kautta yhtä hyvin kuin monien".
Ei mikään. Monesti voivottelemme, että meitä on liian vähän tehtävään.
Mikään ei voi estää Jumalaa toteuttamasta jotain positiivista: -
pelastusta, evankeliointia tai muuta hyvää työtä.
Meidän ei tarvitse kokea olevamme riittämättömiä. Jumala ei sitä ole.
Jumalan mahdollisuudet ovat rajattomat. Häntä ei estä mikään.
Samantekevää, onko meitä paljon vai vähän. Jos Herra on kanssamme, -
saavutamme kaiken sen, mitä Hän haluaa meidän saavuttavan.
Eräs Daavidin elämän erikoisista vaiheista on se, -
että hän pakeni filistealaisten, Israelin vihollisten luo.
He kuitenkin ajoivat hänet pois. Tästäkin voimme oppia jotain.
Usein etsimme apua maailmasta, mutta maailma torjuu meidät.
Meidän tulee odottaa apua ja ratkaisuja vain Jumalalta.
Daavid kuului Juudan heimoon kuten Jeesuskin.
Daavid oli kotoisin Betlehemistä, jossa Jeesuskin syntyi.
Samuel oli voidellut Daavidin kuninkaaksi Jumalan käskystä, -
mutta Daavid joutui odottamaan valtaistuimelle pääsyä noin 20 vuotta.
Hänet oli nimitetty kuninkaaksi, mutta hän joutui odottamaan kauan, -
ennen kuin pääsi valtaistuimelle. Tuona aikana hän oppi odottamaan, -
palvelemaan ja taistelemaan. Jumalalla on syynsä kaikkeen, -
mitä Hän meiltä pyytää. Jos Hän pyytää meitä odottamaan, -
se johtuu siitä, että Hänellä on meille suunnitelma odotusajaksi.
Meidän on sillä aikaa opittava joitakin asioita -
ennen kuin aloitamme sen, mihin Jumala on meidät kutsunut.
Daavid odotti 20 vuotta ja hallitsi sitten 40 vuotta.
Numero 40 on mielenkiintoinen.
Mooses eli 40 vuotta Egyptin hovissa, -
paimensi 40 vuotta Midianin karjaa -
ja vaelsi 40 vuotta erämaassa Israelin kansan kanssa.
Jeesus oli erämaassa 40 päivää, -
ja Daavid hallitsi 40 vuotta.
Daavid oli Jumalan mies.
2. Samuelin kirja paljastaa meille Daavidin todellisen luonteen, -
hänen voittonsa ja lankeemuksensa sekä syvän suhteensa Jumalaan.
Daavidin luonteen tunnusomaisin piirre -
on hänen luottamuksensa Jumalaan ja alistuminen Jumalan tahtoon.
Daavid luotti Jumalaan täysin ja totteli Häntä kaikessa nöyrästi.
Sitten Daavid lankesi syntiin todella pahasti, kuten muistatte.
2. Samuelin kirjan luvut 11 ja 12 kertovat siitä.
Hän teki aviorikoksen ja murhan. Se on uskomatonta. Miksi niin kävi?
Lankeemuksille on aina syynsä.
Ennen kaikkea Daavid oli kaukana taistelusta.
Hän ei ollut siellä, missä Jumala olisi halunnut hänen olevan.
Armeija taisteli, mutta hän oli kotona.
Hänen olisi pitänyt olla etulinjassa.
Muiden taistellessa hän lepäili ja laiskotteli rauhassa kotonaan.
Kun olemme laiskoja ja joutilaita emmekä haluaisi tehdä mitään, -
paholainen keksii meille taatusti jotain tekemistä.
Kun meitä ei huvita tehdä mitään, -
saatana tulee ja ehdottaa meille jotain huonoa tekemistä.
Siksi meillä tulee olla aina tekemistä. Luetaan Raamattua, rukoillaan, -
evankelioidaan ja käydään uskovien luona. Toteutetaan Jumalan tahtoa.
Ei lakata koskaan liikkumasta ja katsomasta Herraan.
Jos lankeamme joutilaisuuteen, paholainen keksii meille tekemistä.
Daavid siis laiskotteli kaukana taistelusta.
Hänellä oli epäpyhä asenne, -
koska hän alkoi katsella naisia ympärillään sillä silmällä.
Lisäksi hän luuli itsestään liikoja. Tuohon aikaan hän oli ylpeä.
Hän koki menestyneensä ja voivansa tehdä mitä vain, -
vaikka tappaa yhden sotilaistaan. Mitä Daavidin sisällä siis tapahtui?
Ensin hänessä syttyi halu tuota naista kohtaan, ja hän teki aviorikoksen.
Sitten hän yritti lavastaa lapsen Uurian lapseksi.
Lopuksi hän murhautti Uurian.
Daavidista olisi toki voinut odottaa jotain vähän parempaa.
Hän teki syntiä hyvää ja anteliasta miestä kohtaan, joka oli sodassa.
Tästä seurasi Jumalan kirous, jonka seuraukset olivat kamalat.
Lapsen kuolema, insesti, raiskaus.
Absalomin kapina ja kuolema, Siimein kirous.
Kulkutauti, Adonian kapina jne.
Synnin seuraukset olivat kamalat.
Muistetaan, että synti on vakava asia.
Toki elämme nyt uudessa liitossa. Kaikki syntimme on maksettu ristillä.
Jeesus kantoi kaikki syntimme kuollessaan ristillä.
Ei kuitenkaan huijata itseämme. Jos lankeamme syntiin, -
voimme 1. Johanneksen kirjeen mukaan saada anteeksi.
Jos lankeamme syntiin, meillä on asianajaja, -
joka puhdistaa meidät kaikesta synnistä ja antaa sen anteeksi.
Jos teemme syntiä tahtomattamme, voimme saada synnit anteeksi.
Samassa kirjeessä käytetään synnin tekemisestä myös toista aikamuotoa.
Siinä sanotaan, että jos joku elää synnissä, hän ei ole Jumalan lapsi.
Jos päätämme tehdä syntiä ja elämme synnissä, se tarkoittaa, -
ettemme ole koskaan tulleet uskoon emmekä siis ole Jumalan lapsia.
En voi esimerkiksi elää aviorikoksessa ja väittää olevani uskova.
Jos olen uskova, minun pitää lähteä pois syntisestä tilanteesta.
1. Johanneksen kirjeen mukaan emme voi elää synnissä, -
vaan meidän tulee irrottautua siitä.
Silti voi sattua niin, että teemme syntiä tahtomattamme.
Vanha luontomme saa meidät lankeamaan.
Silloin pyydän Jumalalta anteeksi ja yritän olla tekemättä enää syntiä.
Synti on siis vakava asia. Opetellaan välttämään sitä.
Annoin aiemmin erään jakeen, joka auttaa kiusauksen tullessa.
1. Kor. 10:13 "Teitä ei ole kohdannut muu kuin inhimillinen kiusaus; -
ja Jumala on uskollinen, hän ei salli teitä kiusattavan yli voimienne, -
vaan salliessaan kiusauksen hän valmistaa myös pääsyn siitä, -
niin että voitte sen kestää."
Toistan sen aina kiusauksen tullessa, ja se toimii. Kiusaus väistyy.
Jokainen tekee joskus syntiä, mutta kun niin tapahtuu, -
kadutaan ja pyydetään anteeksi, niin saamme anteeksi, -
mutta uskova ei voi elää synnissä. En voi esimerkiksi päättää jättää -
jatkuvasti veroja maksamatta. Suomessahan kaikki maksavat ne, -
mutta Italiassa tämä on vaikea asia. Tietämättömyys on eri asia, -
mutta jos tiedän, että minun pitää maksaa jokin vero, -
en voi välttyä siltä väittämällä, että se on epäoikeudenmukainen.
Jumala käskee meitä maksamaan valtiolle sen, mikä sille kuuluu.
Näette siis, millaisia seurauksia Daavidin synnistä oli.
Daavid on meille kohauttava esimerkki.
Hän olisi voinut kahdesti tappaa Saulin aivan rauhassa.
Jumalahan oli sanonut hänelle, että hän oli nyt Israelin kuningas.
Hänet oli voideltu kuninkaaksi, ja hänestä tulisi kerran kuningas.
Daavid oli kahdesti tilanteessa, jossa olisi voinut tappaa Saulin.
Se olisi käynyt helposti, mutta hän ei tehnyt sitä.
Sydämessään hän ajatteli, -
että Jumalan oli tehtävä se, kun hetki olisi oikea.
Jumalan tuli raivata esteet Daavidin kuninkuuden tieltä.
Daavid ei halunnut tehdä sitä itse, vaikka oli voideltu kuningas.
Jumala pitää lupauksensa, joten hänestä tulisi varmasti kuningas.
Hän kuitenkin odotti, että Jumala loisi otolliset olosuhteet.
Hän ei halunnut sotkeutua asiaan. Hän olisi voinut ajatella, -
että Saulin tappaminen olisi vain edistänyt Herran tahdon toteutumista.
Jumala oli luvannut hänelle vallan, joten se olisi varmasti Jumalan tahto.
Ei. Daavid sanoi aivan oikein: "On Jumalan tehtävä päättää, -
milloin kuninkuuteni alkaa ja raivata Saul tieltäni, -
jotta voin syrjäyttää hänet."
Vaatii ihmeellistä hengellistä voimaa, että voisi toimia kuin Daavid.
Hän halusi menestyä ja päästä kuninkaaksi. Kaikki olisivat sanoneet, -
että Saulin tappaminen oli Jumalan tahto, Hänhän antoi tilaisuuden siihen.
Ei. Daavid sanoi: "Herra, kun Sinä pysäytät Saulin, -
minusta tulee kuningas. Siihen asti odotan, maksoi mitä maksoi.
Meilläkin tulee olla tällainen asenne. Odotetaan, että Jumala toimii.
Ei yritetä kiirehtiä asioita ja asettua Jumalan paikalle.
Emme saa ajatella olevamme viisaampia kuin Jumala.
Odotetaan rukouksessa kuuliaisina, ja kunnian hetkemme koittaa kyllä.
Nöyryys ja kuuliaisuus johtavat kunniaan, -
tottelemattomuus ja kapina hylkäämiseen. Nähdään ensi kerralla.
Saamamme palautteen mukaan -
moni katsoja on saanut rohkaisua TV7:n ohjelmien kautta.
Jos haluat olla mukana Raamattu on ihmeellinen! -ohjelmien tekemisessä, -
voit tehdä sen tukemalla ja soittamalla numeroon 0600 10077.
Numero on 0600 10077. Puhelun hinta on noin 10 euroa.
Voit myös käyttää tilinumeroa ja viitettä, jotka näkyvät ruudulla.
Kiitämme sinua ja rukoilemme, että saisit kokea -
ylitsevuotavaa Jumalan siunausta. Kiitos vielä kerran.
Suomennos: Anni Lähteenmäki